**WACE ကျိၥ်တၢ်ပတံထီၣ်အကျိၤအကျဲ–တၢ်ဂ့ၢ်တၢ်ကျိၤလၢမိၢ်ပၢ်/ပှၢ်ကွၢ်ထွဲတၢ်တဖၣ်အဂီၢ်**

ကယဲၢ်ကၠိဖိလၢအအဲၣ်ဒိးဆဲးလီၤအမံၤလၢ WACE ကျိၥ်တၢ်မဓလိအလံၥ်အပူၤအဂီၢ်လိၣ်ဆှၢနုၥ်တၢ်ပျဲအလံၥ်ပတံထီၣ်လၢကဆဲးလီၤမံၤ *ဆူ WACE ကျိၥ်တၢ်လိအလံၥ်အပူၤ L* (*ကျိၥ်အလံၥ်ပတံထီၣ်*) ဆူကၠိတၢ်သိၣ်လိအတၢ်ရဲၣ်ကျဲၤ (School Curriculum )ဒီးတၢ်ပၥ်အပတီၢ်တၢ်စိကမီၤ(ပျၤလၢအအိၣ်ဒီးတၢ်စိကမီၤ)ခီဖျိ ကၠိဖိအဂ့ၢ်အကျိၤနီၣ်ဂံၢ်အပူၤန့ၣ်လီၤ(<https://studentportal.scsa.wa.edu.au>).

ကျိၥ် *အလံၥ်ပတံထီၣ်*န့ၣ်ဘၣ်တၢ်မၤပှဲၤထီၣ်အီၤလၢကၠိဖိတဖၣ်ဖဲအ၀ဲသ့ၣ်အိၣ်ဒံးဖဲ တီၤ ၁၀\* အခါန့ၣ်လီၤ.

လၢကမၤပှဲၤထီၣ် *ကျိၥ်အလံၥ်ပတံထီၣ်အဂီၢ်*, ကၠိဖိတဂၤကလိၣ်သူခီဖၠူထၢၣ်, လၢဟံၣ်မ့တမ့ၢ်လၢကၠိသ့န့ၣ်လီၤ. နတၢ်သံကွၢ်မ့ၢ်အိၣ်တမံၤမံၤန့ၣ်, သံကွၢ်ကျိၥ်သရၣ်/သရၣ်မုၣ်မ့တမ့ၢ်ကၠိအပှၤပၢဆှၢတၢ်လၢကမၤစၢၤနၤအဂီၢ်တက့ၢ်.

**တၢ်ဂ့ၢ်တၢ်ကျိၤလၢအလိၣ်တဖၣ်**

ကၠိဖိတဂၤလိၣ်ဟ့ၣ်ထီၣ်တၢ်ဂ့ၢ်တၢ်ကျိၤအဖီလၥ်တဖၣ်အံၤ-

* ကၠိတဖၣ်လၢအထီၣ်ဘၣ်၀ဲလၢတီၤနံၣ်တနံၣ်စုၥ်စုၥ်ဖဲတီၤဖုၣ်ကၠိကတီၢ်
* ကၠိအလံၥ်ပၥ်ဖျါ/တဖၣ်လၢနံၣ်ဖဲအ၀ဲသ့ၣ်ထီၣ်ကၠိ/တဖၣ်လၢအီးစထြ့လယါအချၢ
* ထံကီၢ်တဖၣ်လၢအ၀ဲသ့ၣ်အိၣ်ဘၣ်လၢအပူၤကွံၥ်
* ထံကီၢ်တဖၣ်လၢအ၀ဲသ့ၣ်လဲၤဟး/လဲၤက့ၤ.နံၤသဘျ့လၢအပူၤ, ပၣ်ဃုၥ်တၢ်ဂ့ၢ်တၢ်ကျိၤ/တဖၣ်လၢအအိၣ်၀ဲယံၥ်ဖဲထံကီၢ်လၢအလဲၤဟးလၢအပူၤ တၢ်အံၤပၣ်ဃုၥ်ထံကီၢ်တဖၣ်ဖဲကျိၥ်လၢတၢ်ကတိၤအီၤတမံၤဃီဒ်ကျိၥ်လၢအပတံထီၣ်အီၤ
* ကျိၥ်မိၢ်ပှၢ်/တဖၣ်လၢအမၤလိကတိၤ၀ဲ
* ကျိၥ်အဂၤ/တဖၣ်လၢအကတိၤ, ဖးဒီးကွဲး၀ဲ
* ကျိၥ်/တဖၣ်လၢအ၀ဲသ့ၣ်ကတိၤ၀ဲဃုၥ်ဒီးအမိၢ်အပၢ်/တဖၣ်မ့တမ့ၢ်ပှၤကွၢ်ထွဲတၢ်/တဖၣ်ဒီးဃုၥ်ဒီးအဒီပုၢ်၀ဲၢ်ဒီးတံၤသကိးတဖၣ်
* ကျိၥ်/တဖၣ်လၢအ၀ဲသ့ၣ်အမိၢ်ပၢ်/တဖၣ်မ့တမ့ၢ်ပှၤကွၢ်ထွဲတၢ်/တဖၣ်ကတိၤအီၤ

**လံၥ်လဲၢ်တၢ်ကွဲးနီၣ်ကွဲးဃါလၢတၢ်ဆီၣ်ထွဲအဂီၢ်**

ကၠိဖိတဖၣ်လိၣ်ဟ့ၣ်ထီၣ် တၢ်ဂီၤမ့တမ့ၢ်စကဲ(န)ဘၣ်လံၥ်လဲၢ်တၢ်ကွဲးနီၣ်ကွဲၤဃါအဖီလၥ်လၢကတီၣ်ထီၣ်အီၤလၢလီကျိၤခိၣ်ဆူနလံၥ်ပတံထီၣ်အပူၤအဂီၢ်-

* မိၢ်ပၢ်ပှၤကွၢ်ထွဲတၢ်*အလံၥ်သ့ၣ်ညါပၥ်ပနီၣ်* အတကွီၢ်(မ့ၢ်တၢ်လၢတၢ်ကဘၣ်မၤအီၤနီၢ်နီၢ်)
* လံၥ်ခီကီၢ်(passport )အက့ၢ်ပနီၣ်အကတဘျံး, ဖဲအ၀ဲသ့ၣ်မ့ၢ်အိၣ်ဖျဲၣ်ထီၣ်လၢကီၢ်အဂၤမ့တမ့ၢ်မ့ၢ်အိၣ်ဘၣ်လၢအီးစထြ့လယါအချၢ
* ကၠိလၢကီၢ်/တဖၣ်, ချၢအတၢ်မၤနီၣ်မၤဃါ/တဖၣ်, ဖဲအ၀ဲသ့ၣ်မ့ၢ်ထီၣ်ဘၣ်ကၠိ/တဖၣ်လၢအီးစထြ့လယါအချၢ
* ထံဂုၤကီၢ်ဂၤတၢ်သုးထီၣ်သုးလီၤအသးတၢ်မၤနီၣ်မၤဃါ/တဖၣ်-လၢအအိၣ်၀ဲလၢအပူၤမ့တမ့ၢ်ဟးထီၣ်ဟးလီၤတလီၢ်လီၢ်ဆူကီၢ်မ့တမ့ၢ်တၢ်လီၢ်တဖၣ်ဖဲကျိၥ်လၢနပတံထီၣ်န့ၣ်တၢ်ကတိၤအီၤ(ဒီးပဒိၣ်ပပှၢ်မ့ၢ်မၢနၤ)

တၢ်ဂ့ၢ်တၢ်ကျိၤအါထီၣ်ဘၣ်ဃးဒီးကျိၥ်အလံၥ်ပတံထီၣ်အကျိၤအကျဲန့ၣ်တၢ်ထံၣ်န့ၢ်အီၤသ့ဖဲ[WACE ကျိၥ်အလံၥ်ပတံထီၣ်ပှၥ်ယဲၤအကဘျံးအပူၤ(https://www.scsa.wa.edu.au/sirs-and-srms-info/srms-information/wace-language-applications](https://www.scsa.wa.edu.au/sirs-and-srms-info/srms-information/wace-language-applications))န့ၣ်လီၤ.

\* တၢ်အံၤမ့ၢ်စ့ၢ်ကီးလၢ၉ တီၤကၠိဖိလၢအအိၣ်ဒီးတၢ်န့ၢ်သါ/ဖျိးစိလၢကျိၥ်အဂီၢ်လၢကပတံထီၣ်လၢကမၤလိ ၁၁ တီၤကျိၥ်တၢ်မၤလိအလံၥ်ဖဲအ၀ဲသ့ၣ်အိၣ်ဒံးဖဲ အတီၤ ၁၀ အခါန့ၣ်လီၤ.